paragraph_text: Prve inačice Chieftaina su imale mnoge probleme s pogonskim sustavom koji je zbog toga s vremenom zamjenjivan sa sve jačim motorima od 585 KS (Mark 4A), 650 KS (Mark 5A), 720 KS (Mark 7A) i najjačim 750 KS (Mark 8A). U tenk su se ugrađivali motori koji mogu koristiti više vrsta goriva, ali su prvenstveno koristili dizel. Problem s uporabom dizela je bio jaki dim prilikom pokretanja motora koji je mogao odati poziciju tenka.